Birgediya-Janar John Atom Kpera wanda aka haifa a ranar 3 ga watan Janairun shekarar 1941, ya kasan ce shi ne Gwamna Soja na farko a Jihar Anambra a Nijeriya daga Maris 1976 zuwa Yulin 1978, bayan an kirkireshi daga tsohuwar Jihar Gabas ta Tsakiya a lokacin mulkin soja na Janar Olusegun Obasanjo. Daga baya ya kasance Gwamnan Soja na Jihar Benuwai daga Janairu 1984 zuwa Agusta 1985 a lokacin mulkin soja na Manjo-Janar Muhammadu Buhari. An haifi John Atom Kpera a ranar 3 ga watan Janairun shekarar 1941 a Mbatierev, karamar hukumar Gboko a cikin jihar Benuwai ta yanzu. Ya halarci Kwalejin Katsina-Ala, yanzu ta zama Kwalejin Gwamnati ta Katsina-Ala, (1956–1961) don karatun sakandare. Bayan ya shiga aikin soja ya halarci Makarantar Koyon Soja ta Haile Selasie, Habasha a shekarar 1962 domin horar da shi kan aikin soja, kuma an ba shi mukamin Laftana na 2 a kungiyar Injiniya a shekarara 1965. Ya rike mukamai da mukamai daban-daban da suka hada da Injiniya Brigade Commander, Kwamandan Squadron, Regimental Commander, da Kwamanda, Corps of Engineers.